มีเพศสัมพันธ์กับแฟนวันที่ 20 แฟนใส่ถุง แต่ยังไม่มีเสร็จยังไม่มีน้ำอสุจิออกมา กินยาคุมฉุกเฉินไปภายใน1 ชั่วโมง วันที่24 มีเลือดออกมานิดหน่อย จะท้องไหมค่ะยังไม่ถึงวันที่ประจำเดือนจะมา
สวัสดีค่ะ การมีเพศสัมพันธ์ ถ้าได้ใส่ถุงยางอนามัยป้องกันเอาไว้ตลอดเวลาเลยนั้น โอกาสตั้งครรภ์มีได้น้อยมาก น้อยกว่า 1-2% หากใส่ไว้ตลอด ไม่ขาด ไม่รั่วนั้น จริงๆแล้วไม่มีความจำเป็นต้องใช้ยาคุมฉุกเฉินตามไปค่ะเพราะการใช้ยาคุมฉุกเฉินตามไปนั้น แม้จะช่วยลดโอกาสการตั้งครรภ์ได้ แต่ก็มีผลข้างเคียงที่ตามมาเช่น ทำให้มีเลือดออกผิดปกติทางช่องคลอด หรือทำให้ประจำเดือนมาไม่ปกติได้โอกาสตั้งครรภ์มีได้น้อยค่ะ ประจำเดือนอาจจะมาคลาดเคลื่อนไปได้ประมาณไม่เกิน 7 วัน หรือไม่เกิน 35 วันจากรอบก่อน หลังจากนี้สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มา ควรไปยืนยันผลที่รพ.และหาสาเหตุต่อไป